Foto: AP/ Eugene Hoshiko Yaponiyada katta hududda, jumladan yaqinda toshqinlardan jabr ko‘rgan tumanlarda issiq havo sababli bir kun ichida 4 kishi vafot etdi, 1042 kishi shifoxonaga tushdi. Bu haqda Kiodo axborot agentligi ma’lum qildi. Issiq havo tufayli Sidzuoka, Siga, Xirosima va Toyama prefekturalarida 4 kishi vafot etgan. Issiq havo, shuningdek, yaqinda toshqinlardan jabr ko‘rgan hududlarda ham kuzatilmoqda. Xirosimada termometr ko‘rsatgichi 37 daraja issiqqacha, Gifu, Kioto, Mieda esa 38 darajagacha ko‘tarilgan. Toshqin yuz bergan hududlarda vaziyat suv ta’minoti ishlamayotgani sababli yana-da murakkablashgan. Prognozlarga ko‘ra, Yaponiyaning katta hududida 15 iyulda ham issiq havo saqlanib qolinib, harorat 40 darajagacha yetishi mumkin.